Diari Oficial de la Generalitat Valenciana


Sumari del DOGV 2826, del 13-09-1996 (1996/839199)

RESOLUCIÓ de 31 de maig de 1996, per la qual s'autoritza a l'empresa Enagás, SA, la realització de les instal·lacions corresponents al ramal de distribució de gas natural a Sueca, als termes municipals d'Algemesí, Albalat de la Ribera i Sueca.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2826

Data del DOGV
:   13-09-1996

Secció del DOGV
:   ALTRES DISPOSICIONS

Número del document
:   1996/839199


Data del document
:   31-05-1996

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 31 de maig de 1996, per la qual s'autoritza a l'empresa Enagás, SA, la realització de les instal·lacions corresponents al ramal de distribució de gas natural a Sueca, als termes municipals d'Algemesí, Albalat de la Ribera i Sueca.   
Per resolució de la Conselleria d'Indústria i Comerç de 15 de maig de 1996, s'atorgà a Enagás, SA, la concessió administrativa per a la prestació del servei públic de conducció, subministrament i distribució de gas natural per a usos industrials als termes municipals d'Albalat de la Ribera i Sueca.  
Enagás, SA, sol·licità, mitjançant un escrit de 3 d'abril de 1995, davant el Servei Territorial d'Indústria i Energia de València, i acollint-se al que disposa l'article 21 del Reglament General aprovat pel Decret 2.913/1973, de 26 d'octubre concordant amb la Llei 10/1987 de Combustibles Gasosos, simultàniament a la concessió administrativa, l'autorització de les instal·lacions del ramal de distribució de gas natural a Sueca, que constitueix una ampliació de la xarxa de València de distribució de gas natural per a usos industrials.  
Vista la sol·licitud presentada per Enagás, SA, i estudiat el projecte Ramal a Sueca, visat pel col·legi oficial d'enginyers corresponent.  
Vistos l'esmentat Decret 2.913/1973, de 26 d'octubre; el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de combustibles gasosos, modificat per les ordres del Ministeri d'Indústria i Energia, de 26 d'octubre de 1983, de 6 de juliol de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú i les altres disposicions concordants, aquest Servei Territorial resol:  
Autoritzar les instal·lacions sol·licitades per Enagás, SA, d'acord amb el projecte Ramal a Sueca, de conformitat amb les condicions següents:  
1. En tot moment, s'haurà de complir tot el que s'estableix en el Reglament General del Servei Públic de Gasos Combustibles, així com de normes complementàries, Reglament de Xarxes i Connexions de Combustibles Gasosos, aprovat per l'Ordre del Ministeri d'Indústria de 18 de novembre de 1974 i modificat per les ordres del Ministeri de 26 d'octubre de 1983, de 6 de juliol de 1984 i de 9 de març de 1994, i la Resolució de 15 de maig de 1996 de la Conselleria d'Indústria i Comerç per la qual s'atorga a Enagás, SA, la concessió administrativa per al subministrament de gas natural per a usos industrials als termes municipals d'Albalat de la Ribera i Sueca.   
2. El termini per a la posada en marxa de les instal·lacions que s'autoritzen serà de 12 mesos a partir de la data de l'ocupació real de les finques afectades.  
3. Les instal·lacions que s'autoritzen amb aquesta resolució s'hauran de realitzar d'acord amb el projecte i la resta de la documentació tècnica presentada, quedant especificat en les següents dades bàsiques.  
A) Descripció de les instal·lacions:  
- La canonada serà d'acer al carboni sense soldadura, segons especificació API 5L grau B, amb revestiment a base de polietilé extrusionat sobre el tub realitzat en fàbrica. La pressió de disseny serà de 45 bars (relatius). Pressió mínima d'arribada a l'usuari 4 bar (relatiu).  
- La canonada té una longitud de 15.891 metres, dels quals 2.955 metres discorren pel terme municipal d'Algemesí, 4.304 metres per Albalat de la Ribera i 8.623 metres per Sueca.  
B) El pressupost total de les instal·lacions objecte d'aquesta autorització ascendeix a la quantitat de 804.078.196 pessetes.  
4. Per a introduir modificacions que afecten les dades bàsiques a què es refereix al condició 3 caldrà obtenir l'autorització en aquest Servei Territorial.  
5. Una vegada finalitzades les obres d'instal·lació s'efectuaran els assaigs i les proves oportunes i s'informarà a aquest Servei Territorial en un termini de 48 hores de la realització d'aquests.  
6. Aquest Servei Territorial aprovarà també les condicions concretes d'aplicació del projecte i introduirà les modificacions de detall que siga convenient.  
7. Enagás, SA, donarà compte de l'acabament de les instal·lacions a aquest Servei Territorial, per al reconeixement definitiu i l'estesa de l'acta de posada en marxa, sense el requisit de la qual no podran entrar en funcionament. Per a això, s'aportarà a aquest Servei Territorial un certificat final d'obra signat pel tècnic superior competent i visat pel col·legi oficial corresponent, en el qual conste que la construcció i muntatge s'ha efectuat d'acord amb la normativa tècnica vigent que siga aplicable, acompanyat de la documentació corresponent a les proves i assaigs realitzats.  
8. Aquest Servei Territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades o una altra causa excepcional que ho justifique legalment.  
Aquesta autorització s'atorga sense perjudici, i independentment de les autoritzacions, llicències o permisos de competència municipal, provincial o d'altres, necessàries per a la realització de les obres de les instal·lacions.  
Contra aquesta resolució, es podrà interposar un recurs ordinari davant el director general d'Indústria i Energia de la Conselleria d'Indústria i Comerç de la Generalitat Valenciana en el termini d'un mes, comptador des del dia de la notificació d'aquesta, d'acord amb el que determina l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 31 de maig de 1996.- El director territorial: Alejandro Marín Arcas.